बानर (Monkey) एक किसिम के स्तनधारी जीव हवें जे बैज्ञानिक रूप से गैर-होमीनॉइड सिमियन (non-hominoid simians) समूह में रखल जालें आ पूँछ वाला जीव होलें। जीव बिज्ञान के हिसाब से बानर सभ के कुल लगभग 260 प्रजाति पावल जालीं। ज्यादातर बानर फेड़ पर रहे वाला होखे लें हालाँकि, कुछ बानर प्रजाति जमीन पर भी निवास करे लीं। ज्यादातर बानर सभ दिन के समय एक्टिव होलें आ आमतौर प बानरन के बुद्धिमान प्राणी मानल जाला, खासतौर से पुरानी दुनिया (यूरोप-एशिया-अफिरका) के बानर सभ के।